Παρατείνεται έως τις 11 Απριλίου η απαγόρευση λειτουργίας ιδιωτικών επιχειρήσεων που δραστηριοποιούνται σε 66 κλάδους της οικονομίας για τον περιορισμό του κινδύνου της διασποράς του κοροναϊού.

Από το μέτρο εξαιρούνται οι υπηρεσίες ηλεκτρονικού ή τηλεφωνικού εμπορίου με παράδοση κατ’ οίκον καθώς και τις υπηρεσίες πληρωμής λογαριασμών, ανανέωσης υπολοίπου, επισκευής και αντικατάστασης συσκευών.

**Ποιοι θα παραμείνουν κλειστοί**

1. Άλλο λιανικό εμπόριο σε μη εξειδικευμένα καταστήματα, εκτός από είδη ψιλικών και περιπτέρων, καθώς και υπηρεσίες ηλεκτρονικού ή τηλεφωνικού εμπορίου με παράδοση κατ’οίκον (e-shop κτλ.).

2. Λιανικό εμπόριο ηλεκτρονικών υπολογιστών, περιφερειακών μονάδων υπολογιστών και λογισμικού σε εξειδικευμένα καταστήματα.

3. Λιανικό εμπόριο τηλεπικοινωνιακού εξοπλισμού σε εξειδικευμένα καταστήματα.

4. Λιανικό εμπόριο εξοπλισμού ήχου και εικόνας σε εξειδικευμένα καταστήματα.

5. Λιανικό εμπόριο κλωστοϋφαντουργικών προϊόντων σε εξειδικευμένα καταστήματα.

6. Λιανικό εμπόριο σιδηρικών, χρωμάτων και τζαμιών σε εξειδικευμένα καταστήματα.

7. Λιανικό εμπόριο χαλιών, κιλιμιών και επενδύσεων δαπέδου και τοίχου σε εξειδικευμένα καταστήματα.

8. Λιανικό εμπόριο ηλεκτρικών οικιακών συσκευών σε εξειδικευμένα καταστήματα.

9. Λιανικό εμπόριο επίπλων, φωτιστικών και άλλων ειδών οικιακής χρήσης σε εξειδικευμένα καταστήματα.

10. Λιανικό εμπόριο βιβλίων σε εξειδικευμένα καταστήματα.

11. Λιανικό εμπόριο εφημερίδων και γραφικής ύλης σε εξειδικευμένα καταστήματα, εκτός από λιανικό εμπόριο εφημερίδων.

12. Λιανικό εμπόριο εγγραφών μουσικής και εικόνας σε εξειδικευμένα καταστήματα.

13. Λιανικό εμπόριο αθλητικού εξοπλισμού σε εξειδικευμένα καταστήματα.

14. Λιανικό εμπόριο παιχνιδιών κάθε είδους σε εξειδικευμένα καταστήματα.

15. Λιανικό εμπόριο ενδυμάτων σε εξειδικευμένα καταστήματα, με εξαίρεση τις υπηρεσίες ηλεκτρονικού ή τηλεφωνικού εμπορίου με παράδοση κατ’οίκον (e-shop κτλ.)

16. Λιανικό εμπόριο υποδημάτων και δερμάτινων ειδών σε εξειδικευμένα καταστήματα.

17. Λιανικό εμπόριο καλλυντικών και ειδών καλλωπισμού σε εξειδικευμένα καταστήματα, εκτός από λιανικό εμπόριο χαρτιού υγείας, χαρτομάντιλων, μαντιλιών και πετσετών καθαρισμού προσώπου, τραπεζομάντιλων και πετσετών φαγητού, από χαρτί.

18. Λιανικό εμπόριο ρολογιών και κοσμημάτων σε εξειδικευμένα καταστήματα.

19. Άλλο λιανικό εμπόριο καινούργιων ειδών σε εξειδικευμένα καταστήματα, εκτός από λιανικό εμπόριο υλικών καθαρισμού, λιανικό εμπόριο καύσιμου πετρελαίου οικιακής χρήσης, υγραέριου, άνθρακα και ξυλείας, λιανικό εμπόριο ακατέργαστων αγρο- τικών προϊόντων π.δ.κ.α., λιανικό εμπόριο μηχανημάτων και εξοπλισμού π.δ.κ.α..

20. Λιανικό εμπόριο μεταχειρισμένων ειδών σε καταστήματα.

21. Λιανικό εμπόριο κλωστοϋφαντουργικών προϊόντων, ενδυμάτων και υποδημάτων, σε υπαίθριους πάγκους και αγορές.

22. Λιανικό εμπόριο άλλων ειδών σε υπαίθριους πάγκους και αγορές, πλην χαρτικών, ειδών καθαριότητας και προσωπικής φροντίδας.

23. Καταλύματα διακοπών και άλλα καταλύματα σύ- ντομης διαμονής εποχικής λειτουργίας.

24. Χώροι κατασκήνωσης, εγκαταστάσεις για οχήματα αναψυχής και ρυμουλκούμενα οχήματα.

25. Δραστηριότητες υπηρεσιών εστιατορίων και κινητών μονάδων εστίασης.

26. Δραστηριότητες υπηρεσιών τροφοδοσίας για εκδηλώσεις (catering).

27. Δραστηριότητες παροχής ποτών (χορευτικά κέντρα, αναψυκτήρια, καφέ μπαρ, καφενεία, καφετέριες, κέντρα διασκέδασης κτλ.).

28. Δραστηριότητες προβολής κινηματογραφικών ταινιών.

29. Ενοικίαση και εκμίσθωση ειδών αναψυχής και αθλητικών ειδών.

30. Ενοικίαση βιντεοκασετών και δίσκων.

31. Ενοικίαση και εκμίσθωση άλλων ειδών προσωπικής ή οικιακής χρήσης.

32. Οργάνωση συνεδρίων και εμπορικών εκθέσεων (ΚΑΔ 8230), συναυλιών και καλλιτεχνικών εκδηλώσεων.

33. Δραστηριότητες σχολών ερασιτεχνών οδηγών, εξαιρείται η εξ αποστάσεως εκπαίδευση.

34. Εκμετάλλευση αιθουσών θεαμάτων και συναφείς δραστηριότητες.

35. Δραστηριότητες βιβλιοθηκών και αρχειοφυλακείων.

36. Δραστηριότητες μουσείων.

37. Λειτουργία ιστορικών χώρων και κτιρίων και παρόμοιων πόλων έλξης επισκεπτών, καθώς και αρχαιολογικών χώρων.

38. Δραστηριότητες βοτανικών και ζωολογικών κήπων και φυσικών βιοτόπων.

39. Τυχερά παιχνίδια και στοιχήματα (καζίνο, χαρτοπαιχτικών λεσχών κτλ.), εξαιρουμένων των υπηρεσιών τυχερών παιχνιδιών σε απευθείας (on line) σύνδεση και υπηρεσιών στοιχημάτων σε απευθείας (on line) σύνδεση.

40. Εκμετάλλευση αθλητικών εγκαταστάσεων

41. Δραστηριότητες αθλητικών ομίλων.

42. Εγκαταστάσεις γυμναστικής.

43. Άλλες αθλητικές δραστηριότητες.

44. Δραστηριότητες πάρκων αναψυχής και άλλων θεματικών πάρκων.

45. Άλλες δραστηριότητες διασκέδασης και ψυχαγωγίας .

46. Δραστηριότητες κομμωτηρίων, κουρείων και κέντρων αισθητικής.

47. Δραστηριότητες σχετικές με τη φυσική ευεξία

48. Λιανικό εμπόριο ανθέων.

49. Λιανικό εμπόριο αποξηραμένων φυτών.

50. Λιανικό εμπόριο κομμένων ανθέων και μπουμπουκιών τους, συνθέσεων ανθέων, καθώς και ανθοδεσμών, στεφανιών και παρόμοιων ειδών.

51. Λιανικό εμπόριο μερών φυτών, χορταριών, βρύων και λειχήνων, κατάλληλων για διακοσμητική χρήση.

52. Λιανικό εμπόριο -μετά από εισαγωγή- ανθέων.

53. Υπηρεσίες που παρέχονται από καντίνες αθλητικών εγκαταστάσεων.

54. Υπηρεσίες που παρέχονται από σχολικές καντίνες (κυλικεία).

55. Υπηρεσίες που παρέχονται από φοιτητικά εστιατόρια.

56. Υπηρεσίες πολιτιστικών συλλόγων και σωματείων.

57. Υπηρεσίες ψυχαγωγικών μη αθλητικών λεσχών.

58. Υπηρεσίες γραφείων γνωριμίας ή συνοικεσίων.

59. Υπηρεσίες γυαλίσματος υποδημάτων.

60. Υπηρεσίες δερματοστιξίας (τατουάζ).

61. Υπηρεσίες ιερόδουλων.

62. Υπηρεσίες στολισμού εκκλησιών, αιθουσών κ.λπ. (για γάμους, βαπτίσεις, κηδείες και άλλες εκδηλώσεις).

63. Υπηρεσίες τρυπήματος δέρματος του σώματος (piercing).

64. Υπηρεσίες τεχνικού ελέγχου οχημάτων οδικών μεταφορών, εξαιρουμένων αποκλειστικά των ΙΚΤΕΟ που διαθέτουν εγκεκριμένη – αδειοδοτημένη αυτόματη γραμμή τεχνικού ελέγχου βαρέων οχημάτων για τον τεχνικό έλεγχο φορτηγών και λεωφορείων αυτοκίνητων οχημάτων που εκτελούν διεθνείς μεταφορές.

65. Υπηρεσίες που παρέχονται από παιδότοπους.

66. Υπηρεσίες που παρέχονται από Κέντρα Ανοιχτής Προστασίας Ηλικιωμένων (ΚΑΠΗ).

Επίσης κλειστές θα παραμείνουν έως τις 11 Απριλίου όλες οι οργανωμένες παραλίες, τα χιονοδρομικά κέντρα, τα αναβατήρια (τελεφερίκ), όλες οι αθλητικές εγκαταστάσεις και οι εγκαταστάσεις γυμναστικής.

**Ποια επιτρέπεται**

Σε ότι αφορά τη λειτουργία των καταστημάτων οπτικών και των καταστημάτων πώλησης ακουστικών βαρηκοΐας αυτή επιτρέπεται μόνο κατόπιν τηλεφωνικής επικοινωνίας σε τηλέφωνο ανάγκης που θα δίδεται από τους καταστηματάρχες.

Επιτρέπεται η λειτουργία των εμπορικών καταστημάτων εντός των λιμανιών και των αεροδρομίων της Χώρας.

Ενώ απαγορεύεται η λειτουργία καταστημάτων λιανικού εμπορίου που λειτουργούν με συμφωνίες συνεργασίας όλων των καταστημάτων λιανικού εμπορίου τύπου «κατάστημα εντός καταστήματος» (shops-in-a-shop), που βρίσκονται σε εκπτωτικά καταστήματα (outlet), εμπορικά κέντρα ή εκπτωτικά χωριά, εξαιρουμένων των σούπερ μάρκετ και των φαρμακείων, υπό την προϋπόθεση ότι διαθέτουν ανεξάρτητη είσοδο για τους καταναλωτές.

Στις ιδιωτικές επιχειρήσεις, η λειτουργία των οποίων δεν απαγορεύεται, οι διοικήσεις τους οφείλουν να διασφαλίζουν την τήρηση, κατά την προσέλευση των καταναλωτών, της αναλογίας του ενός ατόμου ανά 15 τ.μ. και την ελάχιστη απόσταση των 2 μέτρων μεταξύ τους, καθώς και του μη σχηματισμού ουράς άνω των 5 ατόμων.

Επίσης δεν απαγορεύεται η διενέργεια εργασιών χωρίς την παρουσία κοινού στις ιδιωτικές επιχειρήσεις, η λειτουργία των οποίων απαγορεύεται.